Non Non Biyori

Non Non Biyori (のんのんびより, Non Non Biyori) er en japansk mangaserie skrevet og illustrert av Atto. Serien blir gitt ut i Media Factorys Monthly Comic Alive fra og med september 2009, og er gitt ut under lisens i Nord-Amerika av Seven Seas Entertainment. Handlingen i serien er basert på Attos tidligere verk, Toko-toko. En 12 episodersanime TV-serie basert på mangaen ble gitt ut av Silver Link og ble sendt på TV mellom oktober og desember 2013 og har siden blitt lisensiert av Sentai Filmworks. Sesong to av serien ble kringkastet mellom juli og september 2015.


== Handling ==
Serien er satt i landsbygden rundt landsbyen Asahigaoka, et sted som mangler mange bekvemmeligheter byfolk ellers er vant til å ha. De nærmeste dagligvarebutikkene er flere kilometer unna, og skolen i landsbyen har bare fem elever, hver eneste elever går også i sin egen klasse. Hotaru Ichijo, en femteklassing fra Tokyo, blir sendt over til skolen der og må bli vant til livet på landsbygden og livet med hennes nye venner.


== Rollefigurer ==


=== Renge Miyauchi (宮内 れんげ, Miyauchi Renge) ===
Renge er en elev i førsteklasse. Hun hilser på vennene sine ved på si «nyanpasū» (ordspill på «god morgen» på japansk, « nyan» betyr «mjau»), en frase som gir ingen mening for andre enn hun selv, og hun spiller and på blokkfløyte. Selv om hun generelt oppfører seg som om hun går i første klasse, så er hun veldig observant og nesten for smart for sitt eget beste. Hun legger til en overflødig n på grunn av tics hun får. Hun er Hikages og Kazuhos yngre søster.


=== Hotaru Ichijo (一条 蛍, Ichijō Hotaru) ===
Hotaru er en femteklassing som ble sendt over til skolen i Asahigaoka fra Tokyo siden faren hennes flyttet. Hun er ganske høy og er forelsket i Komari. Hun har til og med en samling med plysjdukker som ser ut som Komari som er brukt til å dekorere rommet hennes. Hun har besøkt Asahigaoka flere ganger før hun flyttet dit, siden hun har familie som bor der.


=== Natsumi Koshigaya (越谷 夏海, Koshigaya Natsumi) ===
Natsumi går i førsteklasse på ungdomsskoledelen av skolen i Asahigaoka. Hun er høyere enn Komari, hennes storesøster. Hun er opprørsk og bekymrer seg lite over ting, og snakker ofte tilbake mot moren sin. Hun spøker ofte med søsteren sin, og gjør det dårlig på skolen.


=== Komari Koshigaya (越谷 小鞠, Koshigaya Komari) ===
Komari går i andre klasse på ungdomsskoledelen av skolen i Asahigaoka og er Natsumis storesøster. Hun er ganske lav, noe hun beklager seg for hele tiden. Hun er uskyldig og blir lett skremt, noe Natsumi ofte tar nytte av.


=== Suguru Koshigaya (越谷 卓, Koshigaya Suguru) ===
Suguru går i tredje klasse på ungdomsskoledelen av skolen i Asahigaoka og er Natsumis og Komaris storebror. Han snakker ikke mye, og er ikke en stor del av serien.


=== Kazuho Miyauchi (宮内 一穂, Miyauchi Kazuho) ===
Kazuho er Renges storesøster og den eneste læreren på skolen i landsbyen. Hun liker veldig godt å sove. Siden mesteparten av elevene på skolen mer eller mindre studerer av seg selv, så sover hun ofte i timene.


=== Kaede Kagayama (加賀山 楓, Kagayama Kaede) ===
Kaede er 20 år gammel og har nettopp blitt ferdig med skolegangen sin. Hun eier den lokale godteributikken. På grunn av det så kaller alle barna i lokalområdet henne for «Dagashi-ya» (駄菓子屋, «Dagashi-ya» «Godteributikk»). Butikken hennes fungerer også som skiutleie.


=== Hikage Miyauchi (宮内 ひかげ, Miyauchi Hikage) ===
Hikage er Renges storesøster og går i første klasse på en videregående skole i Tokyo.


=== Yukiko Koshigaya (越谷 雪子, Koshigaya Yukiko) ===
Yukiko er Natsumis, Komaris, og Sugurus mor. Hun er ofte streng, spesielt mot Natsumi, som ofte er lat. Hun gikk også på den lokale skolen.


=== Konomi Fujimiya (富士宮 このみ, Fujimiya Konomi) ===
Konomi er naboen til Koshigaya-familien. Hun går i tredje klasse på en videregående skole i Tokyo.


== Media ==


=== Mangaen ===
Mangaen skrevet av Atto ble først serialisert i Media Factorys Comic Alive-tidsskrift fra september 2009, og har siden blitt gitt ut i ni volumer per 22. desember 2015. Seven Seas Entertainment har lisensrettighetene til serien i Nord-Amerika.


=== Animeen ===
En tolv episoders TV-serieadapsjon, som ble produsert av Silver Link og regissert av Shin'ya Kawatsura, ble sendt på TV i Japan mellom 7. oktober og 23. desember 2014, og ble samtidig gutt ut på Crunchyroll. En OVA-episode ble gitt ut sammen med det syvende mangavolumet 23. juli 2014. Det vil bli gitt ut en OVA-episode til sammen med det tiende mangavolumet 23. september 2016. Åpningssangen til serien er «Nanairo Biyori» (なないろびより, «Regnbuefarget vær»), som er skrevet av Nano Ripe. Outrosangen er skrevet av Zaq og heter «Non Non Biyori» (のんのん日和, «Non Non Biyori»), og blir sunget av Rie Murakawa, Ayane Sakura, Kana Asumi og Kotori Koiwai. Lisensrettighetene til serien tilhører Sentai Filmworks i Nord-Amerika. En sesong to av serien, Non Non Biyori Repeat, ble kringkastet i Japan mellom 6. juli og 21. september 2015. Åpningssangen er «Kodama Kotodama» (こだまことだま, «Kodama Kotodama») skrevet av Nano Ripe mens outrosangen er «Okaeri» (おかえり, «Velkommen hjem»).


== Referanser ==


== Eksterne lenker ==
(ja) Offisielt nettsted 
(en) Non Non Biyori – kategori av bilder, video eller lyd på Commons 
Artikkelen har ingen egenskaper for filmdatabaser i Wikidata
Serien på Crunchyroll